വാരിയംകുന്നനുമായി മുന്നോട്ട്: അലി അക്ബര് വാരിയംകുന്നന് സിനിമയില് നിന്ന് സംവിധായകന് ആഷിഖ് അബുവും നടന് പൃഥ്വിരാജും പിന്മാറിയെങ്കിലും 1921 പുഴ മുതല് പുഴ വരെ എന്ന തന്റെ സിനിമയുമായി മുന്നോട്ടുപോവുകയാണ് അലി അക്ബര്. ഇപ്പോഴിതാ ചിത്രീകരണം പുരോഗമിക്കുന്ന സിനിമയുടെ ലൊക്കേഷന് ചിത്രങ്ങള് പുറത്തുവിട്ടിരിക്കുകയാണ് അലി അക്ബര്. ഷൂട്ടിങ് സെറ്റില് നിന്നുള്ള പുതിയ ചിത്രങ്ങളാണ് അദ്ദേഹം പങ്കുവച്ചത്. Posted by Ali Akbar on Wednesday, September 22, 2021 വാരിയംകുന്നന്റെ കഥയാണ് ഈ ചിത്രവും പറയുന്നത്. മമധര്മ്മ എന്ന പേരില് രൂപീകരിച്ച പ്രൊഡക്ഷന് ഹൗസിലൂടെ ക്രൗഡ് ഫണ്ടിംഗ് വഴിയാണ് അലി അക്ബര് ചിത്രമൊരുക്കുന്നത്. ഇതിന്റെ ആദ്യ ഷെഡ്യൂള് പൂര്ത്തിയായി കഴിഞ്ഞു. നടന് തലൈവാസല് വിജയ് ആണ് ചിത്രത്തില് വാരിയന് കുന്നത്ത് കുഞ്ഞഹമ്മദ് ഹാജിയുടെ വേഷം അഭിനയിക്കുന്നത്. ജോയ് മാത്യു, ആര്.എല്.വി. രാമകൃഷ്ണന് എന്നിവരാണ് മറ്റ് പ്രധാന അഭിനേതാക്കള്.